אוליביה (זמרת)

אוליביה תרזה לונגוט (באנגלית: Olivia Theresa Longott; נולדה ב-15 בפברואר 1980) היא זמרת-יוצרת אמריקאית, שהוציאה בשנת 2005 עם 50 סנט את "Candy Shop", שנחשב לאחד מהשירים הנמכרים ביותר בעשור הראשון של המאה ה-21 וכבש את פסגת מצעד הבילבורד הוט 100.

בשנת 2001, הוציאה את אלבום הבכורה שלה Olivia, שהגיע למקום ה-55 במצעד הבילבורד 200.

ביוגרפיה
אוליביה היא ילידת ברוקלין, ניו יורק והיא ממוצא הודי, קובני וג'מייקני. היא למדה מוזיקה בתיכון בייסייד, בקווינס ובהמשך למדה במכללת Five Towns בדיקס הילס, ניו יורק. היא החלה את הקריירה המוזיקלית שלה בשנות העשרה שלה והוציאה את אלבום הבכורה שלה בשנת 2001.

קריירה
בשנת 2000 הפכה אוליביה לאמנית הראשונה שהוחתמה בחברת התקליטים ג'יי רקורדס של קלייב דייוויס. אלבום הבכורה שלה Olivia הופץ בשנת 2001 ומתוכו יצאו הסינגל "Bizounce" שהגיע למקום ה-15 במצעד הבילבורד הוט 100 והיה לאחד מלהיטי ה-R&B המצליחים ביותר בשנת 2001.

אוליביה הוחתמה בג'י-יוניט בין השנים 2004–2007. השיר הידוע ביותר שלה מתקופה זו הוא "Candy Shop" עם 50 סנט. היא הוציאה גם את הסינגלים "So Sexy" ו-"Twist It" (עם לויד בנקס) במסגרת החוזה עם חברת התקליטים. השיר עם 50 סנט הפך ללהיט בינלאומי, תוך שדורג השמיני במצעד השנתי של בילבורד והפך לאחד מהשירים המצליחים ביותר בכל הזמנים. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.

בשנת 2007 הוכרז שאוליביה וג'י-יוניט מבטלים את חוזה התקליטים שהוחתמה עליו. אלבום האולפן השני שלה Behind Closed Doors נגנז, אך הודלף כעבור שנה בכמה אתרי אינטרנט. בשנת 2009, אוליביה השתתפה בשיר "Chaise Électrique" של פאלי איפופה שזכה להצלחה. ב-12 באפריל 2011 היא הוציאה את הקליפ לשירה "December"; הסינגל הראשון מתוך אלבומה השני, Show The World. השיר הגיע למקום ה-76 במצעד שירי ה-R&B\היפ הופ. בדצמבר 2011 הוציאה את הסינגל השני שלה "Walk Away".

אוליביה דחתה חוזה הקלטות עם EMI ובאפריל 2012 חתמה על חוזה עם חברת התקליטים וונדה מיוזיק של ג'רי וונדה. מאז הוציאה שני שירים: "Soldier Girl" (בהשתתפות מאבאדו) ו-"Sun Don't Shine" (בהשתתפות שון קינגסטון). בשנת 2013, שירה "" הגיע לעשירייה הפותחת במצעד שירי ה-R&B באייטונס.

לאחר הפסקה של שבע שנים, אוליביה חזרה לתוכנית הטלוויזיה "Love & Hip Hop: New York".

 דיסקוגרפיה 
 אלבומי אולפן 
 2001: Olivia

 פילמוגרפיה 
 קולנוע 
שנהשםתפקידהערות2010"Conspiracy X"ליסה2015"Supermodel"טיה ריברס"The Man in 3B"ג'רי

 טלוויזיה 
שנהשםתפקידהערות2005"סאטרדיי נייט לייב"עצמה \ אורחת מוזיקליתפרק: "Hilary Swank/50 Cent"2011–2012, 2013, 2019–הווה"Love & Hip Hop: New York"עצמהתפקיד ראשי (עונות 1–2)
תפקיד סיוע (עונה 3, 10–הווה)

 הופעות בווידאו קליפים 
שנהאמנ\יתשם2004יאנג באק"Shorty Wanna Ride""Let Me In"לויד בנקס"On Fire""I'm So Fly""Karma"דה גיים"How We Do"200550 סנט"Candy Shop""Window Shopper""Hustler's Ambition""Outta Control""Just a Lil Bit"טוני יאיו"Curious""So Seductive"יאנג באק"Look at Me Now / Bonafide Hustler"

קישורים חיצוניים

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:זמרות קובניות
קטגוריה:זמרות ג'מייקניות
קטגוריה:אמריקאיות ממוצא ג'מייקני
קטגוריה:אמריקאים ממוצא ג'מייקני
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-1980
קטגוריה:אמריקאים שנולדו ב-1980